חברים יקרים שלום,

שמי סאלי גוטסמן, יו"ר הוועד המנהל של ארגון אנקאונטר.

אנו עומדים בפתחו של יום הנתינה הבינלאומי, יום גיוס תרומות מרוכז שנולד כמעין "מהפכה שקטה" נגד תרבות הצריכה ומתקיים מדי שנה ביום שלישי הראשון שאחרי חג ההודיה האמריקני.

ביום הנתינה הזה אני רוצה להודות לכם – רשת מובילי השינוי הנהדרת שלנו במגזר היהודי בישראל – על החלק שלכם במהפכה שקטה אחרת, חשובה לא פחות: הצמחתה של מנהיגות יהודית אמיצה שלא פוחדת לעסוק במציאות הסבוכה של הסכסוך הישראלי-פלסטיני.

אחד מחברינו בישראל כתב לנו כך:

*איך בפחות משנה ממש הפכתם להיות עבורי כמו משפחה נוספת… תודה על פתיחות הלב, על האפשרות …*

*שלי להיות חלק איתכם וממכם ולצידכם, על החכמה והתבונה של שניכם שהעניקה לי המון ועל ההזדמנות*

*להיות חלק ממסע משמעותי של העם היהודי בכלל.*

ותומך אחר שיתף איתנו את מילות התודה הבאות:

*[אני] רוצה להודות לכם מאוד על היותכם תוספת כל-כך משמעותית לחיים שלי בשנה האחרונה! מעבר לאמונה…*

*ולהערכה הרבה שלי למשימה שאנקוונטר כארגון לקח על עצמו, זו הזדמנות להודות לכם. על המנהיגות היחודית*

*והמשתפת שלכם, על החוכמה, הנועם, המקצועיות הלא-מתפשרת, והאקטיביזם במרחב המשמעותי ביותר*

*לעתיד שלנו, שכל-כך קל לבחור 'לשים בצד'.*

אם גם אתם מרגישים שותפים לחזון ולפעילות של אנקאונטר, אנא עזרו לנו להמשיך בדרך שלנו. עד היום השקענו כמיליון דולר בגיבוש ובפיתוח רשת מובילי השינוי שלנו בישראל. בנקודת זמן זו מספר השותפים שלנו הגיע כבר למאתיים איש ואישה. עד 2025 אנחנו שואפים להגדיל את הרשת ל-500 שותפים מהמגזר היהודי בישראל – מכל קצוות הקשת הדתית והפוליטית ומכל המגזרים התעסוקתיים.

**אנחנו מקווים להשיג 85% מהמימון שלנו מהתומכים שלנו בישראל.** תרומה בכל סכום שהוא תעזור לנו להמשיך ולהגדיל את רשת מובילי השינוי שלנו במגזר היהודי בישראל, להמשיך לפתח עבורכם תכנים ופעילויות ולהוסיף ולהפיץ את המסר שהשליטה המתמשכת של מדינת ישראל באוכלוסייה ובשטחים הפלסטיניים היא **הסוגיה הבוערת ביותר הניצבת לפתחו של העם היהודי כיום.**

**תודה שבחרתם להיות חלק מרשת מובילי השינוי שלנו!**

בברכה,

סאלי

יו"ר הוועד המנהל, אנקאונטר